## Program posebnog dijela državnog stručnog ispita za državne službenike u tijelima državne uprave ustrojenim za upravno područje visoke naobrazbe i znanosti

### NN 81/1996 (2.10.1996.), Program posebnog dijela državnog stručnog ispita za državne službenike u tijelima državne uprave ustrojenim za upravno područje visoke naobrazbe i znanosti

# **MINISTARSTVO ZNANOSTI I TEHNOLOGIJE**

Na temelju članka 87. stavka 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine" br. 74/94,
84/94 i 7/95) i članka 52. Uredbe o stručnom osposobljavanju i usavršavanju
državnih službenika ("Narodne novine" br. 45/95), ministar znanosti i tehnologije
donosi

## **PROGRAM**

### **POSEBNOG DIJELA DRŽAVNOG STRUČNOG ISPITA ZA DRŽAVNE SLUŽBENIKE U TIJELIMA DRŽAVNE UPRAVE USTROJENIM ZA UPRAVNO PODRUČJE VISOKE NAOBRAZBE I ZNANOSTI**

I.

Obveznici polaganja državnog stručnog ispita u tijelima državne uprave
ustrojenim za upravno područje visoke naobrazbe i znanosti, pripremaju
se za polaganje posebnog dijela državnog stručnog ispita na temelju pravnih
izvora utvrđenih ovim Programom.

II.

Posebni dio državnog stručnog ispita koji se polaže na temelju pravnih
izvora utvrđenih ovim Programom, obuhvaća predmet Ustroj i djelovanje sustava
visoke naobrazbe te znanstvenoistraživačke djelatnosti u Republici Hrvatskoj.

III.

Predmet Ustroj i djelovanje sustava visoke naobrazbe te znanstvenoistraživačke
djelatnosti u Republici Hrvatskoj obuhvaća sljedeće pravne izvore:

1. Zakon o visokim učilištima ("Narodne novine" br. 59/96 - pročišćeni
tekst)

2. Zakon o ustanovama ("Narodne novine" br. 76/93)

3. Zakon o studentskom zboru ("Narodne novine" br. 57/96)

4. Zakon o priznavanju istovrijednosti stranih školskih svjedodžbi i
diploma ("Narodne novine" br. 57/96)

5. Zakon o stručnim nazivima i akademskim stupnjevima ("Narodne novine"
br. 52/71)

6. Pravilnik o mjerama i načinu korištenja prihoda javnih visokih učilišta
i javnih znanstvenoistraživačkih instituta ostvarenih na tržištu od obavljanja
svoje djelatnosti ("Narodne novine" br. 103/95)

7. Pravilnik o osnovama financiranja visoke naobrazbe na javnim visokim
učilištima ("Narodne novine" br. 25/96)

8. Pravilnik o sadržaju, obliku i načinu vođenja popisa o ispitima ("Narodne
novine" br. 82/95)

9. Pravilnik o popisu s dokumentacijom o studentima na sveučilišnim
stručnim studijima ("Narodne novine" br. 82/95)

10. Pravilnik o sadržaju i obliku indeksa koji se izdaje studentu sveučilišnih
i stručih studija ("Narodne novine" br. 50/95)

11. Pravilnik o pobližim uvjetima za zapošljavanje redovitih studenata
("Narodne novine" br. 16/96)

12. Pravilnik o uvjetima za obavljanje djelatnosti visokih učilišta
("Narodne novine" br. 62/96)

13. Pravilnik o sadržaju i načinu upisa visokih učilišta u Upisnik visokih
učilišta ("Narodne novine" br. 62/96)

14. Zakon o znanstvenoistraživačkoj djelatnosti ("Narodne novine" br.
59/96 - pročišćeni tekst)

15. Nacionalni znanstvenoistraživački program ("Narodne novine" br.
16/96)

16. Zakon o hrvatskim državnim nagradama za znanost ("Narodne novine"
br. 108/95)

17. Zakon o evidenciji znanstvene, kulturne, prosvjetne i tehničke suradnje
s inozemstvom ("Narodne novine" br. 53/91)

18. Zakon o Hrvatskoj akademiji znanosti i umjetnosti ("Narodne novine"
br. 34/91, 43/96)

19. Pravilnik o Upisniku znanstvenoistraživačkih pravnih osoba Ministarstva
znanosti i tehnologije ("Narodne novine" br. 44/95)

20. Pravilnik o vođenju popisa znanstvenika i istraživača Ministarstva
znanosti i tehnologije ("Narodne novine" br. 93/95)

IV.

Poseban dio državnog stručnog ispita za državne službenike koji rade
na poslovima upravnog područja međunarodne znanstvene, tehnološke, informatičke
i inovacijske suradnje pored predmeta iz točke III. ovog Programa obuhvaća
i sljedeće pravne izvore:

1. Zakon o vanjskim poslovima ("Narodne novine" br. 48/96)

2. Zakon o sklapanju i izvršavanju međunarodnih ugovora ("Narodne novine"
br. 28/96)

3. Zakon o rješavanju sukoba s propisima drugih zemalja u određenim
odnosima ("Narodne novine" br. 53/91).

4. Pomorski zakonik ("Narodne novine" br. 17/94; 74/94 i 43/96).

V.

Posebni dio državnog stručnog ispita za inspektore visoke naobrazbe,
obuhvaća pored predmeta iz točke III. ovog programa, i predmet Nadležnost,
ustroj i postupanje inspekcije visoke naobrazbe.

Predmet Nadležnost, ustroj i postupanje inspekcije visoke naobrazbe
obuhvaća i sljedeće pravne izvore:

1. Zakon o prosvjetnoj inspekciji ("Narodne novine" br. 5/81, 31/86,
39/87, 47/ 89) - odredbe koja se odnosi na inspekciju visokog školstva

2. Zakon o dokazivanju stečene školske spreme ("Narodne novine" br.
27/76)

3. Zakon o prekršajima ("Narodne novine" br. 2/73, 5/73, 21/74, 9/80,
25/84, 52/87, 27/88, 43/89, 8/90, 41/90, 59/90, 91/92, 11/94, 22/95, 33/95)

4. Osnovni krivični zakon Republike Hrvatske ("Narodne novine" br. 31/93,
35/93, 108/95 - pročišćeni tekst)

5. Krivični zakon Republike Hrvatske ("Narodne novine" br. 32/93, 38/93
- pročišćeni tekst).

VI.

Posebni dio državnog stručnog ispita polaže se pismeno i usmeno.

Pismeni dio obuhvaća izradu pismenog rada na zadanu temu iz područja
rada obveznika polaganja državnog stručnog ispita.

VII.

Ovaj program stupa na snagu osmog dana od dana objave u "Narodnim novinama".

Klasa: 133-01/96-01/020
Urbroj: 533-07-96-01
Zagreb, 24. rujna 1996.

Potpredsjednik Vlade i
ministar znanosti i tehnologije
**prof. dr. sc. Ivica Kostović,** v. r.

Ostalo, NN 81/1996-1425